จับตา “เยลเลน” แถลงนโยบายการเงินต่อสภาคองเกรสวันนี้-พรุ่งนี้
จับตา "เยลเลน" แถลงนโยบายการเงินต่อสภาคองเกรสวันนี้-พรุ่งนี้
21 มิ.ย. 2559

ผู้สื่อข่าวรายงานว่า ตลาดการเงินทั่วโลกจับตานางเจเน็ต เยลเลน ประธานธนาคารกลางสหรัฐ (เฟด) แถลงนโยบายการเงินและภาวะเศรษฐกิจรอบครึ่งปีต่อคณะกรรมาธิการการธนาคารประจำวุฒิสภาสหรัฐในวันนี้ และแถลงต่อคณะกรรมาธิการบริการการเงินประจำสภาผู้แทนราษฎรในวันพรุ่งนี้
ทั้งนี้ ตลาดการเงินให้ความสำคัญต่อการแถลงของนางเยลเลน เพื่อหาสัญญาณบ่งชี้การปรับขึ้นอัตราดอกเบี้ยสหรัฐเป็นครั้งแรกในปีนี้ หลังจากเฟดปรับขึ้นอัตราดอกเบี้ยเป็นครั้งแรกในรอบเกือบ 10 ปีเมื่อเดือนธ.ค.ปีที่แล้ว
นอกจากนี้ การแถลงของเยลเลนในวันนี้ ยังมีขึ้นก่อนที่อังกฤษจะจัดทำประชามติในวันพฤหัสบดีที่ 23 มิ.ย.นี้ เพื่อตัดสินใจว่าจะออกจากการเป็นสมาชิกสหภาพยุโรปหรือไม่